Okresná prokuratúra Prievidza 
M. Mišíka 22, 971 34 Prievidza 1

Sp. zn. : 2 Pv 426/11/3307	Prievidza, 23.1.2013
EEČ : 2-27-7-2013

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.8.2011, spisová značka 2 Pv 426/11 - 6, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený sa dopustil skutku, za ktorý je trestne stíhaný, na tom skutkovom základe, že dňa 9.5.2011 asi o 21.00 hod. bez dovolenia užívateľa bytu a bez použitia násilia vošiel do bytu fary Rímskokatolíckeho farského úradu v XXXXX, kde slovne napadol poškodeného XXXXX, nar. XXXXX, ktorému vulgárne nadával a vytýkal, že požíva alkoholické nápoje s jeho manželkou a aj po vyzývaní XXXXX aby opustil jeho byt, v tomto byte neoprávnene zotrval po dobu približne 15 až 20 minút, pričom uvedený byt opustil až po príchode policajnej hliadky.
Uznesením prokurátora Okresnej prokuratúry XXXXX zo dňa 18.8.2011, spisová značka 2 Pv 426/11 - 6, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
     Uznesením sp. zn. 2 Pv 426/11 - 6 zo dňa 18.08.2011, právoplatným dňa 31.08.2011 bolo podľa § 216 ods. 1 Tr. poriadku podmienečne zastavené trestné stíhanie proti obvinenému XXXXX, nar. XXXXX, trvale XXXXX, za prečin porušovanie domovej slobody podľa § 194 ods. 1 Tr. zákona č. 300/2005 Z.z. v znení neskorších predpisov, ktorého sa dopustil na tom skutkovom základe, že dňa 9.5.2011 asi o 21.00 hod. bez dovolenia užívateľa bytu a bez použitia násilia vošiel do bytu fary Rímskokatolíckeho farského úradu v XXXXX, kde slovne napadol poškodeného XXXXX, nar. XXXXX, ktorému vulgárne nadával a vytýkal, že požíva alkoholické nápoje s jeho manželkou a aj po vyzývaní XXXXX aby opustil jeho byt, v tomto byte neoprávnene zotrval po dobu približne 15 až 20 minút, pričom uvedený byt opustil až po príchode policajnej hliadky.

     Uznesenie o podmienečnom zastavení trestného stíhania nadobudlo právoplatnosť dňa 31. 08. 2011 a skúšobná doba uložená obvinenému v uvedenom uznesení uplynula dňa 31.08.2012. 

     Zo  zabezpečených správ z Obecného úradu XXXXX, Obvodného úradu, Odboru všeobecnej vnútornej správy XXXXX, Mestskej polície XXXXX a z odpisu z registra trestov vyplýva, že obvinený viedol počas plynutia skúšobnej doby riadny život a nedopustil sa žiadneho priestupku ani trestného činu.

  Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

    Na základe vyššie uvedených skutočností som rozhodol, že obvinený XXXXX sa v skúšobnej dobe podmienečného zastavenia trestného stíhania podľa § 217 ods. 1 Tr. poriadku osvedčil.

    Právoplatnosťou uznesenia o tom, že sa obvinený osvedčil, nastávajú účinky neprípustnosti trestného stíhania podľa § 9 ods. 1 písm. e/ Tr. poriadku.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Beňo
prokurátor